《茶庵招游西溪答之即坚其约次韵》
清代·丁丙

只消雨不恼黄昏，明发招邀出郭门。十八里中花更好，两三人约酒先温。

水楼禅话交芦偈，野寺诗寻宿藓痕。试与软红尘土客，清名持较果谁尊。

作者简介：（1832—1899）清浙江钱塘人，字嘉鱼，又字松生，晚号松存。诸生。同治间，左宗棠下杭州后委其善后，总理赈抚、医药等局，设粥厂，浚西湖。又以私钱搜求散失之典籍，还给文澜阁。荐授江苏知县，不就。其家原有藏书处名八千卷楼，丁丙又增建善本室，总称嘉惠堂。利用藏书，辑《武林掌故丛编》、《武林往哲遗书》、《杭郡诗》三辑。另有《善本室藏书志》、《松梦寮诗稿》等。所作《庚辛泣杭录》也有史料价值。